সংখ্যাগরিষ্ঠের স্বৈরাচার

সংখ্যাগরিষ্ঠের স্বৈরাচার বা সংখ্যাগরিষ্ঠের স্বৈরতন্ত্র বলতে সংখ্যাগরিষ্ঠ শাসনের এমন একটি পরিস্থিতিকে বোঝায়, যেখানে সংখ্যাগরিষ্ঠ শাসন ব্যবহার করে সংখ্যালঘু গোষ্ঠীগুলিকে পাশ কাটিয়ে বা দমন করে অগণতান্ত্রিক পদক্ষেপ নেওয়ার উদ্দেশ্যে রাজনৈতিক দৃশ্যপটে সংখ্যাগরিষ্ঠদের পছন্দ ও স্বার্থকে প্রাধান্য দেওয়া হয়। বিভিন্ন চিন্তাবিদের রচনায় এই ধারণাটি নিয়ে আলোচনা করা হয়েছে, যেগুলির মধ্যে জন স্টুয়ার্ট মিল-এর অন লিবার্টি  এবং আলেক্সি দ্য তকভিলের ডেমোক্রেসি ইন আমেরিকা গ্রন্থগুলির নাম বিশেষভাবে উচ্চার্য।

সংখ্যাগরিষ্ঠদের স্বৈরাচারের ঝুঁকি কমাতে আধুনিক গণতন্ত্রগুলিতে প্রায়শই সংখ্যাগরিষ্ঠ-বিরোধী প্রতিষ্ঠান থাকে, যেগুলি সংখ্যালঘুদের দমন করা ও রাজনৈতিক প্রতিযোগিতাকে বাধাগ্রস্ত করার জন্য সংখ্যাগরিষ্ঠদের ক্ষমতাকে সীমাবদ্ধ করে।Levitsky, Steven; Ziblatt, Daniel (2025). "When Should the Majority Rule?". Journal of Democracy. 36 (1): 5–20. doi:10.1353/jod.2025.a947880. ISSN 1086-3214. একটি জাতির প্রেক্ষাপটে অধিকারের সনদ বা অতি-সংখ্যাগরিষ্ঠ অনুবিধির মতো ব্যবস্থাগুলির মাধ্যমে আইনসভার ক্ষমতার উপর সাংবিধানিক সীমা প্রয়োগ করা হয়েছে। ক্ষমতার পৃথকীকরণ বা বিচার বিভাগীয় স্বাধীনতাও বাস্তবায়ন করা যেতে পারে।

সামাজিক পছন্দের ক্ষেত্রে সংখ্যাগরিষ্ঠের স্বৈরাচারকে আনুষ্ঠানিকভাবে এমন একটি পরিস্থিতি হিসেবে সংজ্ঞায়িত করা যেতে পারে, যেখানে সংখ্যাগরিষ্ঠদের পছন্দের প্রার্থী বা সিদ্ধান্তটি  সম্পূর্ণ উপযোগবাদ বা সমতাবাদী নিয়ম বা এই জাতীয় উৎকর্ষের মানদণ্ডের নিরিখে সামাজিকভাবে কাম্যতম প্রার্থী বা সিদ্ধান্তের তুলনায় অনেক নিকৃষ্ট (অতএব "স্বৈরাচারী") হয়।[ তথ্যসূত্র প্রয়োজন ]

 আরও দেখুন 

 নৈরাজ্যবাদ
 জনপ্রিয়তার দোহাই দিয়ে যুক্তি
 বাতিল করার সংস্কৃতি
 গণতন্ত্রের সমালোচনা
 সর্বহারার একনায়কতন্ত্র
 প্রাধান্য বিস্তারকারী সংখ্যালঘু
 নৈর্বাচনিক একনায়কতন্ত্র
 সংখ্যাগরিষ্ঠতাবাদ
 সংখ্যালঘুবাদ
 সংখ্যালঘুর অধিকার
 জনতুষ্টিবাদ
 একচ্ছত্রবাদ
 উপযোগবাদ

 তথ্যসূত্র 

 আরও পড়ুন 
 Nyirkos, Tamas (2018). The Tyranny of the Majority: History, Concepts, and Challenges. Routledge.
 Volk, Kyle G. (2014). Moral Minorities and the Making of American Democracy. Oxford University Press.
 Curriculum on Alexis de Tocqueville on Tyranny of the Majority from EDSITEment from the National Endowment for the Humanities

বিষয়শ্রেণী:রাজনৈতিক দর্শনের ধারণা
বিষয়শ্রেণী:সংখ্যাগুরু-সংখ্যালঘু সম্পর্ক
বিষয়শ্রেণী:সংখ্যাগুরু অংশ
বিষয়শ্রেণী:দুর্ব্যবহার
বিষয়শ্রেণী:রাজনৈতিক তত্ত্ব
বিষয়শ্রেণী:রাজনৈতিক পরিভাষা
বিষয়শ্রেণী:গণতন্ত্র
বিষয়শ্রেণী:কর্তৃত্ববাদ
বিষয়শ্রেণী:মুক্তিবাদী পরিভাষা